פירוש נוסף ערך זה עוסק באחיות. אם התכוונתם לתוכנית טלוויזיה, ראו נוי והדר (תוכנית טלוויזיה).

נוי והדר קרקו מדגמנות ב-2016
**נויה** (לשעבר **נוי**) ו**הדר קרקו** (נולדו ב-29 ביולי 1998) הן אחיות-תאומות שחקניות, מנחות, זמרות, ודוגמניות ישראליות. פרמדיקיות בהכשרתן.

זוכות תואר "פריצת השנה" בטקס טקס נבחרי הילדים 2014.

ביוגרפיה
--------

התאומות קרקו נולדו במושב גנתון. אביהן מדריך טיולים, ואמן, יעל, אשת מכירות בחברת שעונים. הוריהן התגרשו בילדותן. אמן נישאה בשנית לאיש נדל"ן ועורך דין בשם שוקי, כשמנישואיו הקודמים יש להן עוד ארבעה אחים-חורגים, ומאוחר יותר גם אחות-למחצה. למדו במגמת ביולוגיה בתיכון נחשון שבשוהם. התגוררו גם בחדרה. כנערות התנדבו במד"א.

לפני גיוסן לצה"ל, למדו, במשך כשנתיים, לימודי פרמדיקים במסגרת העתודה הטכנולוגית במכללה הטכנולוגית הנדסאים באריאל. לאחר חזרתן מצילומי "המירוץ למיליון", התאומות התגייסו לצה"ל בהבדל של יום ביניהן.

קריירה
------

בגיל 6 דיגמנו לחברות הביגוד הישראליות "גלי" ו"סולוג". בנוסף בילדותן, השתתפו בקלטת ילדים דוד חיים, שצולמה ב-2009.

ב-2009 השתתפו במיני-סדרה "תמיד אותו חלום" המבוססת על שיריו של צביקה פיק, בערוץ HOT3.

בין השנים 2010–2011, החלו את דרכן בהנחייה בערוץ הילדים ("המקום האמיתי") שם הגישו את פינת "דאבל-לייק". כמו כן, הנחו בערוץ הילדים את השעשועון "ניפגש בסיבוב" עם טל מוסרי, עודד פז ודנה פרידר וימית סול שהגיע בעונות האחרונות של הסדרה

בשנת 2012 נמנו עם המנחים הראשיים של תוכנית המתיחות "סתאאאם!" כמו דנה פרידר בערוץ הילדים שעמה מתחו כוכבים מעולם הבידור. בנוסף ב-2012, שיחקו בתפקיד אורח בסדרת הנוער "גאליס" בערוץ הילדים למנויי הוט, בה הן גילמו את האחיות של דורי.

בשנים 2014–2015 כיכבו בשתי עונותיה של סדרה לילדים ונוער הנושאת את שמן, "נוי והדר", מבית yes. בנוסף, זכו לתואר "פריצת השנה" בטקס טקס נבחרי הילדים 2014. כמו כן, התארחו ואף ביצעו שיר ("כיף פה") בעונתה החמישית של תוכנית הבידור "מועדון לילה" בערוץ 2 של קשת.

בנוסף ב-2015 הופיעו בפסטיבל "ילדודס 5" לצד יגאל בשן וטל מוסרי, ובמלונות פתאל במופע "המסיבה".

במרץ 2015 החלו לדגמן כפרזנטוריות בקמפיינים של מותג האופנה הישראלי "קסטרו", שם הובילו קולקציית ביקיני קיצית לנערות. חלק מהמודעות הוסרו בשל תלונות על כך שהקמפיין פוגע ברגשות הציבור.

ב-2016 הצטלמו לסדרת הרשת הראשונה של פרטנר, "אחיות רשת", בה 40 פרקים קצרים, בהפקתו ובימויו של קובי מחט.

ב-2018 השתתפו בתפקיד אורח בתור עצמן בסדרת הדרמה הקומית "יש לה את זה" בקשת 12.

ב-2019 שודרה ברשת 13 עונתה השביעית של תוכנית המציאות "המירוץ למיליון", בה השתתפו השתיים כצמד. הן הודחו מהתוכנית לאחר שהדר שברה את ידה, ולא-יכלה להמשיך עוד במירוץ. בנוסף באותה שנה, דיגמנו לגיליון בגדי הים של המגזין הישראלי "בלייזר".

באוקטובר 2020 האחיות הודיעו על התפצלות ושכל אחת מהן תתחיל קריירה נפרדת, אך לאחר כמספר חודשים השלימו השתיים וחזרו לעבוד יחד.

חיים אישיים
-----------

בסוף 2020 החליפה נוי את שמה לנויה.

באוגוסט 2021 הודיעו השתיים על כך שהן התארסו באותו היום לבני-זוגן: נויה התארסה עם לירוי טיסונה, והדר התארסה עם ליאו בורנשטיין. הן אמנם חגגו מסיבת וטקס חינה משותפת ב-25 בפברואר 2022 (בו הן גם התאחדו עם אביהן, לאחר שהקשר עמו נותק בגיל 6) – אך כל את מהן נישאה בתאריך משלה: הדר התחתנה ב-7 באפריל 2022 עם ליאו – ונויה התחתנה עם לירוי ב-16 ביוני 2022.

הדר ילדה את בנה הבכור ב-13 במרץ 2023. שבועיים אחרי כן, ב-26 במרץ 2023, נויה ילדה את בנה הבכור.

דיסקוגרפיה
----------

### סינגלים

* "נעוף באוויר" (1 בדצמבר 2013)
* "ממריאה איתך" (31 בדצמבר 2013)
* "סוף שבוע של פאן" (30 בינואר 2014, קאבר)
* "קיץ בים" (12 ביוני 2014)
* "לטרוף את העולם" (21 ביולי 2015, בשיתוף עם האולטראס)
* "כמו בסרטים" (17 בנובמבר 2015)
* "My Fantasy" (11 באפריל 2016, גרסה באנגלית וביפנית ל"כמו בסרטים")

קישורים חיצוניים
----------------

ויקישיתוף מדיה וקבצים בנושא **נויה והדר קרקו** בוויקישיתוף
* נויה והדר קרקו, ברשת החברתית אינסטגרם
* נוי קרקו, במאגר הידע העברי לקולנוע ישראלי ועולמי "אידיבי"
* הדר קרקו, במאגר הידע העברי לקולנוע ישראלי ועולמי "אידיבי"
* נוי קרקו, במסד הנתונים הקולנועיים IMDb (באנגלית)
* הדר קרקו, במסד הנתונים הקולנועיים IMDb (באנגלית)
* אלינור פוקס, ‏"רוצות להיות מרי קייט ואשלי הישראליות", באתר ‏מאקו‏, 12 ביוני 2014
* אסף נבו, ‏העונה החמה: נוי והדר קרקו מככבות ב"קיץ בים", באתר ‏מאקו‏, 15 ביוני 2014
* משה אבוטבול, הכיתה של פרוגי: התאומות נוי והדר עולות כיתה, באתר פרוגי, 4 בספטמבר 2014
* עידן רבי, ‏"כשאנחנו יחד, הכוח שלנו הרבה יותר גדול ואנחנו הרבה יותר משפיעות", באתר גלובס, 15 בספטמבר 2014
* ג'וני דוב, נוי והדר: הסאטירה הפכה למציאות עגומה ומבישה, באתר nrg‏, 16 בדצמבר 2014
* איתי יעקב, התאומות נוי והדר: "אין דבר יותר יפה מלהילחם למען המדינה שלך", באתר Xnet‏, 25 במרץ 2015
* אתר למנויים בלבד תהל בלומנפלד, "אנחנו לא נפרדות בשום מצב בחיים", באתר "ידיעות אחרונות", 20 ביולי 2019
* איתמר רונאל, ‏אנחנו אמהות קטנות עוד מילדות, באתר ‏מאקו‏, 1 בדצמבר 2022

הערות שוליים
------------

1. ↑  גילינו מה התאומות נוי והדר לעולם לא יעשו ביחד
2. 1 2 3 4 5  בר זגה, פתחו יומנים: נוי והדר יערכו חינה משותפת, אך יתחתנו בנפרד, במדור "פנאי פלוס" באתר ynet‏, 13 בינואר 2022
3. 1 2 3 4  בר זגה, נוי והדר: "שואפות להיכנס להיריון יחד, אבל את זה בורא עולם יחליט", במדור "פנאי פלוס" באתר ynet‏, 17 בפברואר 2022
4. 1 2  באירוע החינה המשותף: נוי והדר במפגש מרגש עם אביהן אחרי שנים של נתק | TMI, באתר , ‏2022-13-03
5. ↑  הדס בשן, "בידור ופרמדיקים הם הדברים היחידים שאנחנו אוהבות", באתר mako‏, 1 בינואר 2019
6. ↑  איתי יעקב, התאומות נוי והדר: "אין דבר יותר יפה מלהילחם למען המדינה שלך", באתר Xnet‏, 25 במרץ 2015
7. ↑  באתר מקומונט יש"ע
8. ↑  משה אבוטבול, קאמבק כפול: נוי והדר יככבו בסדרה חדשה, באתר פרוגי, 3 באוקטובר 2017
9. ↑
10. ↑  יוני פרוים, גל גדות, מאחורייך: נוי והדר לוהטות בביקיני, באתר ynet, 8 במרץ 2015
11. ↑  יעל שני, התושבים מחו נגד קסטרו, הרשת הסירה פרסומת, באתר mynet (כפי שנשמר בארכיון האינטרנט), 6 באפריל 2015
12. ↑  ערן סויסה, רצות לקאמבק: נוי והדר חוזרות למסך, באתר ישראל היום, 18 באוקטובר 2018
13. ↑  יוני פרוים, קבלו אותן: כוכבות מגזין בגדי הים נחשפות, באתר ynet, 6 במאי 2019
14. ↑  יפעת הללי אברהם, ‏נוי והדר הפרידו כוחות, באתר ‏מאקו‏, 8 באוקטובר 2020
15. ↑  נועה רחמים, ‏תמיד ביחד: התאומות נוי והדר קיבלו הצעת נישואים מבני זוגן, באתר מעריב אונליין, 12 באוגוסט 2021
16. ↑  יפעת מנהרדט, נויה והדר קרקו עם הבנים מיכאל וגבריאל: "לכל אחת יש את החיים ואת ההתמודדות שלה", באתר ynet, 22 במאי 2023
17. ↑  מחוך שקוף ונוצות: הדר קרקו התחתנה בשלוש שמלות כלה מטריפות | Fashion Forward | אופנה, באתר "mako", ‏2022-04-11
18. ↑  ליעד בן צור, כבר לא בצמד: הדר מ"נוי והדר" ילדה בן בכור, באתר חדשות 13, 15 במרץ 2023